Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: rendjéről szóló 19/1995. (XII. 13.) BM rendeletet, és módosítsa úgy, hogy a fogdába történő befogadáshoz szükséges
Paragraph Index: 439

rendjéről szóló 19/1995. (XII. 13.) BM rendeletet, és módosítsa úgy, hogy a fogdába történő befogadáshoz szükséges rendelvény — a meghatározott adatokon kívül — tartalmazza a fogvatartott védőjének nevét is. Az Országos Ügyvédi Kamara elnökének ajánlotta, hogy rendszeresen szervezzen az ügyvédjelöltek (új ügyvédek) számára oktatást és számonkérést az ügyvédi hivatás etikai, magatartási szabályairól és a kirendelt védő feladatairól; vizsgálja meg az Országos Ügyvédi Kamarának Az ügyvédi hivatás magatartási szabályairól szóló határozatát, gondoskodjon annak kiegészítéséről, módosításáról. Az Országos Rendőr-főkapitányság vezetője — az országgyűlési biztos által nem vizsgált megyékben — célvizsgálat formájában ellenőrizze, hogy a rendőrségi nyomozó hatóságok miként tesznek eleget a védelem jogáról szóló rendelkezések előírásainak. Vizsgálata eredményéről 1997. április 30-ig adjon tájékoztatást. Gondoskodjon a rendőrségi fogdákban fogvatartottak telefonálási lehetőségének biztosításáról. A vizsgált rendőrkapitányságok vezetői gondoskodjanak az illetékességük alá tartozó rendőri szervek eljárásaiban feltárt alkotmányos visszásságok megszüntetéséről, tegyék meg a szükséges intézkedéseket, illetve hívják fel a felügyeletük alá tartozó nyomozó hatóságokat a Be. rendelkezéseinek maradéktalan betartására. A Megyei Ügyvédi Kamarák elnökeit felkérte, hogy kezdeményezzenek fegyelmi vizsgálatot a kirendelt védőkkel 1999/18/II. szám kapcsolatos panaszok esetében, illetve szervezzék meg megyéikben az ügyvédi ügyeletet. A Fővárosi Büntetés-végrehajtási Intézet parancsnoka a jövőben ne fogadjon be az intézetbe olyan személyes szabadságot korlátozó kényszerintézkedés alatt álló személyt, akinek ügyészi rendelvénye a védője nevét nem tartalmazza. Az igazságügy-miniszter válaszában megígérte, hogy a büntetőeljárási törvényjavaslat előkészítése során figyelembe veszi az ajánlásban foglaltakat. A tervezetben egyértelműen csak a védő kiválasztásának és kirendelésének időpontjára, továbbá a bírói meghallgatáson való jelenlétére és tájékoztatására vonatkozó ajánlások szerepelnek. A törvényt érintő további javaslattal, így a közvédői intézménnyel a tervezet nem foglalkozik. A kirendelt védő díjazásával, költségeivel és a bűnügyi költségekkel kapcsolatos javaslatokkal alapvetően egyetért, de azokat csak a törvényi szabályozást követően lehet módosítani. A belügyminiszter válaszában tájékoztatta az országgyűlési biztost, hogy döntés született arról, hogy a bűnügyek rendőrségi nyomozásáról szóló BM utasítást a jövőben BM rendelet váltsa fel. Ennek előkészítése megkezdődött. A végleges szövegtervezetet azonban az új Be. tervezetében foglaltak szerint fogják összeállítani. Egyetértett a védő nevének a fogdarendelvényen való feltüntetésére irányuló ajánlással, és intézkedett az ORFK felé, hogy a jogszabály-módosítás érdekében kezdjenek egyeztetést az Országos Ügyvédi Kamarával. Egyetértett továbbá azzal is, hogy az ORFK folytassa le az országgyűlési biztos ajánlásában szereplő célvizsgálatot. Az országgyűlési biztos a belügyminiszter válaszát elfogadta. Az országos rendőrfőkapitány válaszának azon részét, hogy a rendőrségi fogdában fogva tartott személy számára a távbeszélő használatát anyagi lehetőségeik szerint teljesítik, az országgyűlési biztos elfogadta. Fenntartotta azonban ajánlását a célvizsgálat lefolytatására vonatkozóan. A főkapitány ugyanis az ajánlásban szereplő vizsgálatot 1997 második felében kívánta foganatosítani, de az országgyűlési biztos szerint az akkorra elveszti aktualitását. Ezért kérte a főkapitányt, hogy a célvizsgálatot úgy folytassa le, hogy annak eredményéről 1997. IV. 30-ig tájékoztatást tudjon adni. A főkapitány az ajánlást teljesítette, ezért azt az országgyűlési biztos elfogadta. Az ajánlásokban érintett megyei rendőr-főkapitányságok vezetői a vizsgálat megállapításait és az ajánlásokban foglaltakat elfogadták. Válaszaikban a feltárt hiányosságok megszüntetésére tett intézkedéseikről tájékoztattak. A válaszokat és a tett intézkedésekről szóló tájékoztatókat az országgyűlési biztos elfogadta. A Fővárosi Bv. Intézet parancsnoka is elfogadta az ajánlást, egyetértett azzal, hogy a védelemhez való jog érvényesülését elősegítené, ha a befogadás egységesen olyan ügyészi rendelvénnyel történne, ami a kirendelt védő nevét is tartalmazza. Az intézet parancsnoka ennek érdekében felettes szervéhez, a Bv. Országos Parancsnokságához fordult, és javasolta, hogy az országos parancsnok intézkedjen az intézetekbe való befogadás alapjául szolgáló iratok tartalmának egységesítéséről, illetve arról, hogy ezek az iratok tartalmazzák a kirendelt védő nevét is. A kezdeményezéssel az országgyűlési biztos egyetértett. A Bv. országos parancsnoka a kezdeményezés alapján intézkedett az iratok tartalmának egységesítéséről és a védő nevének feltüntetéséről. Az Országos Ügyvédi Kamara és az érintett megyei ügyvédi kamarák elnökei válaszaikban elfogadták az országgyűlési biztos ajánlásait, és az azokban foglaltak megvalósítása érdekében megtették a szükséges intézkedéseket. OBH 6714/1996. Az országgyűlési biztos 1996-ban ajánlásban javasolta, hogy az Országgyűlés Emberi Jogi, Kisebbségi és Vallásügyi Bizottsága az Európai Áldozatvédő Fórum ajánlásainak figyelembevételével kezdeményezze a sértettek kárenyhítését szabályozó törvény megalkotását. Az ajánlást a bizottság elfogadta, az Igazságügyi Minisztérium elkészítette a törvény tervezetét, az Országgyűlés azonban még nem fogadta el a törvényt. OBH 8342/1996. Az országgyűlési biztos 1996. november 15-én hivatalból folytatott vizsgálat eredményeként készített jelentésében a kényszerbérletek felszámolásának elhúzódása, és a kérdés jogi rendezetlensége miatt ajánlást tett három törvény módosítására. Javasolta, hogy töröljék az ártörvényből a magántulajdonú bérlakások bérleti díjára vonatkozó önkormányzati rendeletalkotási jogot. A szociális törvény kötelezze a települési önkormányzatokat a kényszerbérlőknek adható lakásfenntartási támogatás rendeleti szabályozására. A lakástörvény egészüljön ki olyan részletszabályokkal, amelyek lehetővé teszik a nehéz gazdasági helyzetben lévő önkormányzatok számára is a bérbeadási célú lakásvásárlást. Rendezze a határidőre meg nem oldott kényszerbérletekre vonatkozó további eljárást, és azoknak az önkormányzatoknak az eljárását, amelyek nem kötelesek rendeletet alkotni. Egyidejűleg felkérte a belügyminisztert, hogy az ajánlással kapcsolatban közölje álláspontját, és tájékoztassa az önkormányzatokat a szociális törvény alapján lehetővé tett rendelet megalkotásának szükségességéről. Az ajánlásnak a BM úgy tett eleget, hogy 1997. márciusban átfogó vizsgálatot készíttetett a kényszerbérletek számáról. Az Országgyűlés egy ad hoc bizottságot hozott létre a törvénymódosítási koncepció kidolgozására. A bizottság üléseinek állandó meghívottjai voltak: a Lakásbérlők Egyesülete, a lakástulajdonosok érdekvédelmi szervezete, az országgyűlési biztos, valamint az érintett minisztériumok képviselői. A módosítást az országgyűlés 1997. június 30-án az 1997. évi LVII. törvénnyel fogadta el. A törvény az érdekegyeztetések során kialakult kompromisszum eredményeként született, ezért az országgyűlési biztos az ajánlását annak ellenére elfogadottnak tekinti, hogy a törvény nem oldja meg az ajánlásában érintett valamennyi problémát. OBH 9329/1996. Az országgyűlési biztos a pszichiátriai fekvőbeteg-intézetekben és a pszichiátriai otthonokban gondozott betegek emberi és állampolgári jogai helyzetét feltáró vizsgálatát köve- 1999/18/II. szám tően több névtelen bejelentés alapján átfogó vizsgálatot tartott három, elsősorban gyermekkorú fogyatékosokat ápoló otthonban. A feltárt alkotmányos visszásságok orvoslására több ajánlást tett. Ezek fogadtatásáról és időarányos végrehajtásáról már az előző évi beszámolóban számot adott. Az eltelt időben az ajánlások sorsa a következőképpen alakult: Az ajánlásokat az illetékesek többsége elfogadta. A népjóléti miniszter egyetértett azzal, hogy a szociális intézményekben élő fogyatékos személyek állapotának szakmai felülvizsgálati rendszere nem kellően szabályozott. Ezért a Művelődési és Közoktatási Minisztériummal együtt szakértői munkacsoportot kíván létrehozni a szabályozás tartalmi követelményeinek kidolgozására. A közoktatási intézménynek nem minősülő gyermekintézmények működésének engedélyezésére vonatkozó ajánlással ugyancsak egyetértett azzal, hogy azt a gyermekek védelméről és a gyámügyi igazgatásról szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes